CELEX: 62017TN0725
Language: bg
Date: 2017-10-24 00:00:00
Title: Дело T-725/17: Жалба, подадена на 24 октомври 2017 г. — Clestra Hauserman/Парламент

15.1.2018   
            
            
               BG
            
            
               Официален вестник на Европейския съюз
            
            
               C 13/22
            
         Жалба, подадена на 24 октомври 2017 г. — Clestra Hauserman/Парламент
   (Дело T-725/17)
   (2018/C 013/36)
   Език на производството: френски
   
      Страни
   
   
      Жалбоподател: Clestra Hauserman (Illkirch Graffenstaden, Франция) (представител: J. Gehin, avocat)
   
      Ответник: Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Европейския парламент, съдържащо се в неговото писмо от 24 август 2017 г., с което жалбоподателят е уведомен за отхвърлянето на офертата, подадена от него за обособена позиция № 55 в рамките на обществена поръчка INLO-D-UPIL-T-16-AO относно проект за разширяване и обновяване на сградата [Konrad Adenauer] в Люксембург (наричано по-нататък „решението за отхвърляне“), както и решението за възлагане на тази обособена позиция на друг оферент (наричано по-нататък „решението за възлагане“);
            
         
               —
            
            
               да осъди Европейския парламент да му заплати обезщетение за вреди в размер на 1 000 893 EUR на основание на извъндоговорна отговорност, и при всички случаи сумата от 50 000 EUR, представляваща разходи за изготвяне на офертата, подадена в рамките на обществена поръчка № 2014/S 123-218302;
            
         
               —
            
            
               да осъди Европейския парламент да заплати всички разноски в съдебното производство.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание е за незаконосъобразност на решението за отстраняване на дружеството Clestra Hauserman, тъй като това решение е основано на втората обществена поръчка, открита неправомерно с обявление за поръчка № 2016/S 215 391081 от 8 ноември 2016 г. вследствие на първата процедура за обществена поръчка, довела до възлагането на поръчката на предприятието — жалбоподател.
            
         
               2.
            
            
               С второто основание се твърди, че липсва обосновка за допустимостта на офертата на предприятието-изпълнител на поръчката в приложение на спецификацията, свързана с техническите и финансови възможности на изпълнителя (членове 12 и 13 от спецификацията) и документите, изисквани от поканата за подаване на оферти (член I — VI.G).
            
         
               3.
            
            
               Третото основание е за недопустимост на офертата на предприятието- изпълнител на поръчката, тъй като тази оферта е трябвало да бъде обявена за незаконосъобразна поради необичайно ниската си цена и поради това фактът, че е избрана, представлява явна грешка в преценката.
            
         
               4.
            
            
               Четвъртото основание е за нарушение на принципа на равно третиране и на прозрачност, що се отнася до провеждането на втората процедура за обществена поръчка.